open-index/open-wikipedia-markdown huggingface dataset:
Anagram Islands

**Anagram Islands** er ei gruppe småøyar og skjer som ligg mellom Roca Islands og Argentine Islands i Wilhelm Archipelago i Antarktis. Området vart kartlagt av Belgica-ekspedisjonen under Adrien de Gerlache, 1897–99, Den franske antarktisekspedisjonen under Jean-Baptiste Charcot, 1903–05 og 1908–10, og British Graham Land Expedition under John Riddoch Rymill, 1934–37. Namna Argentinse, Roca and Cruls vart til forskjellige tider nytta om dei fire øygruppene på sørsida av French Passage. Øyane vart kartlagde i detalj av Falkland Islands Dependencies Survey frå fotografi teken frå helikopter og frå informasjon frå Royal Navy Hydrographic Survey Unit i 1958, og dei tre namna vart opphavleg gjevne av dei belgiske og franske ekspedisjonane. Dei gjenverande øyane i gruppa vart kalla Anagram Islands av United Kingdom Antarctic Place-Names Committee i 1959.

## Sjå òg
* Antarktiske og subantarktiske øyar

## Kjelder

**Denne artikkelen bygger på «[[:en:Anagram Islands|Anagram Islands]]» frå ,  den 21. oktober 2012.* 
*** oppgav desse kjeldene:*
*
Bazzano Island

**Bazzano Island** er ei lita øy som ligg utanfor sørenden av Petermann Island, mellom IÎe Lisboa og Boudet Island i Wilhelm Archipelago. Ho vart oppdaga og namngjeven av Den franske antarktisekspedisjonen, 1908–10, under Jean-Baptiste Charcot.

## Sjå òg
* Antarktiske og subantarktiske øyar

## Kjelder

**Denne artikkelen bygger på «[[:en:Bazzano Island|Bazzano Island]]» frå ,  den 21. oktober 2012.* 
*** oppgav desse kjeldene:*
*
The Barchans

**The Barchans** er ei gruppe små, snødekte øyar heilt vest i Argentine Islands i Wilhelm Archipelago i Antarktis. Ho vart kartlagd av British Graham Land Expedition (BGLE), 1934–37, under Rymill. Han gav øygruppa namnet fordi dei snødekte toppane minna om *barchans*, som er sanddyner ein finn i fleire tørre område av verda. 

## Kjelder
Argentine Islands

**Argentine Islands** er ei øygruppe 5&nbsp;nautiske mil sørvest for Petermann Island og 4&nbsp;nautiske mil nordvest for Cape Tuxen i Wilhelm Archipelago utanfor Den antarktiske halvøya. Dei vart oppdaga av Den franske antarktisekspedisjonen, 1903–05, under Jean-Baptiste Charcot, og vart namngjeven av han etter Argentina fordi dei hadde støtta ekspedisjonen. British Graham Land Expedition under John Riddoch Rymill var basert på Argentine Islands i 1935 og gjorde grundige landmålingar av dei.

## Sjå òg
* Antarktiske og subantarktiske øyar

## Kjelder
Betbeder Islands

**Betbeder Islands** er ei gruppe småøyar og skjer i sørvest i Wilhelm Archipelago, 35&nbsp;km vest for Cape Tuxen. Dei vart oppdaga av Den franske antarktisekspedisjonen, 1903–05, og vart namngjevne av Jean-Baptiste Charcot etter kontreadmiral Onofre Betbeder i Den argentinske marinen.

## Sjå òg
* Antarktiske og subantarktiske øyar

## Kjelder

**Denne artikkelen bygger på «[[:en:Betbeder Islands|Betbeder Islands]]» frå ,  den 21. oktober 2012.* 
*** oppgav desse kjeldene:*
*
Black Island i Wilhelm Archipelago

**Black Island** er ei øy som ligg like sørvest for Skua Island i Argentine Islands i Wilhelm Archipelago. Ho vart kartlagd og namngjeven i 1935 av British Graham Land Expedition under Rymill.

## Sjå òg
* Antarktiske og subantarktiske øyar

## Kjelder
The Buttons

**The Buttons** er to småøyar som ligg 0,2&nbsp;nautiske mil nordvest for IÎles Galindez i Argentine Islands i Wilhelm Archipelago. Dei vart kartlagde og namngjevne i 1935 av British Graham Land Expedition under Rymill.

## Kjelder
Booth Island

**Booth Island** (eller **Wandel Island**) er ei kupert, Y-forma øy på vestkysten av Den antarktiske halvøya i Antarktis nordaust i Wilhelm Archipelago. Booth Island er 8 km lang og har ei høgd på 980 meter over havet. Ho vart oppdaga og namngjeven av ein tysk ekspedisjon under Eduard Dallmann 1873-1874, truleg etter Oskar Booth eller Stanley Booth, eller begge, som var medlemmar av Hamburg Geographical Society på den tida. Advisory Committee on Antarctic Names har avvist namnet «Wandel Island», som vart nytta av Belgica-ekspedisjonen, 1897–1899. Det smale sundet mellom øya og fastlandet er Lemaire Channel.

Det høgaste punktet på øya er 980 meter over havet ved **Wandel Peak**. Damien Gildea kalla toppen «ein av dei mest utfordrande, uklatra toppane på Den antarktiske halvøya». Den 15. februar 2006 vart fjellet klatra for første gong av ei gruppe spanske fjellklatrarar, som likevel ikkje kom seg dei siste 10-15 metrane opp til toppen. 

## Sjå òg
* Composite Antarctic Gazetteer
* Antarktiske og subantarktiske øyar
* Antarktiske øyar sør for 60 °S
* SCAR
* kravområde i Antarktis

## Kjelder
* Damien Gildea, *Climbs and Expeditions: Antarctic Peninsula*, *[[American Alpine Journal]]* vol. 45 no. 77 (2003) p.&nbsp;335
* José Carlos Tamayo in John Harlin: The American Alpine Journal , 2006, Mountaineers Books, Seattle 2006 p.&nbsp;294 ISBN 1-933056-01-2 

## Bakgrunnsstoff
*Atlas of Antarctic Research, U.S. Geological Survey
Brown Island

**Brown Island**  er ei lita, brun, nesten snøfri øya søraust i Wauwermans Islands, 2&nbsp;nautiske mil sørvest for Wednesday Island i Wilhelm Archipelago. Ho vart kartlagd av British Graham Land Expedition under Rymill, 1934–37, og fekk dette namnet på grunn av den brune fargen som skilde ho frå nærliggande snødekte øyar.

## Sjå òg
* Antarktiske og subantarktiske øyar

## Kjelder
Cruls Islands

**Cruls Islands** eller **Crulls Islands** er ei gruppe småøyar som ligg 1&nbsp;nautiske mil vest for Roca Islands i den sørlege delen av Wilhelm Archipelago. Dei vart oppdaga av Belgica-ekspedisjonen, 1897–99, og vart namngjevne av Gerlache etter Luís Cruls (eller Louis Crulls), ein belgisk astronom og seinare direktør for observatoriet i Rio de Janeiro.

## Sjå òg
* Antarktiske og subantarktiske øyar
* Luis Cruls

## Kjelder
Fanfare Island

**Fanfare Island** er den nordlegaste av Argentine Islands, som ligg 1,5&nbsp;nautiske mil sør for Herald Reef i Wilhelm Archipelago. Ho vart namngjeven av UK Antarctic Place-Names Committee i 1961 i samband med namnet på Herald Reef.

## Sjå òg
* Antarktiske og subantarktiske øyar

## Kjelder
Final Island

**Final Island** er den vestlegaste av Myriad Islands, som ligg 3,5&nbsp;nautiske mil nordvest for Snag Rocks i Wilhelm Archipelago. Ho vart kartlagd av Falkland Islands Dependencies Survey frå flyfoto teken av Hunting Aerosurveys Ltd i 1956–57 og frå helikopteret på HMS «Protector» i mars 1958. Ho fekk dette namnet av UK Antarctic Place-Names Committee fordi ho er den vestlegaste av Myriad Islands og den vestlegaste av alle øyane ved French Passage.

## Sjå òg
* Antarktiske og subantarktiske øyar

## Kjelder
Forge Islands

**Forge Islands** er ei gruppe småøyar som ligg nordaust for The Barchans og 0,5&nbsp;nautiske mil nordvest for Grotto Island i Argentine Islands i Wilhelm Archipelago. Dei vart kartlagde og namngjevne «Horseshoe Islands» av British Graham Land Expedition under Rymill, 1934–37. Namnet vart endra av UK Antarctic Place-Names Committee i 1959 for å unngå forveksling med Horseshoe Island i Marguerite Bay. Dette nye namnet vart gjeve i samband med det gamle namnet (*forge* tyder å smi på engelsk og den nærliggande Anvil Rock (amboltklippa).

## Sjå òg
* Antarktiske og subantarktiske øyar

## Kjelder
Friar Island

**Friar Island** er ei øy som ligg like nordaust for Manciple Island i Wauwermans Islands i Wilhelm Archipelago. Ho er med på eit argentinsk kart frå 1952, men utan namn. Ho vart namngjeven av UK Antarctic Place-Names Committee i 1958 etter The Friar, ein av personane i Geoffrey Chaucer-romanen *[[The Canterbury Tales]]*.

## Sjå òg
* Antarktiske og subantarktiske øyar

## Kjelder
IÎles Galindez

**IÎles Galindez** er ei øy som ligg like aust for Winter Island i Argentine Islands i Wilhelm Archipelago. Ho vart oppdaga av Den franske antarktisekspedisjonen, 1903–05, under Jean-Baptiste Charcot, som namngav ho etter kommandør Ismael F. Galíndez frå Den argentinske marinen, som sendte avstad  «Uruguay» for å leite etter Charcot, då ein trudde at ekspedisjonen hadde forlist i 1905. Øya vart kartlagd på ny av British Graham Land Expedition (BGLE) under John Riddoch Rymill, 1934–37. 

BGLE-hytta på Winter Island forsvann under mystiske omstende (kanskje på grunn av ein tsunami) i 1946. Ei ny hytte vart sett opp 7. januar 1947 av Falkland Islands Dependencies Survey (FIDS), og vart offisielt kjend som Base F (Wordie-hytta etter James Wordie). Denne vart erstatta 30. mai 1954 av ei større hytte på den nærliggande IÎles Galindez (Kroningshytta etter kroninga av dronning Elizabeth II av Storbritannia i 1953) og var eit viktig observatorium i Det internasjonale geofysiske året 1957/58. FIDS vart omorganisert og kalla British Antarctic Survey (BAS) tidleg i 1960-åra. Etter 30 år med kontinuerleg forsking vart Base F ombygd av BAS i 1980, før ho vart fråreist og gjeve til Ukraina den 6. februar1996 som kalla basen Vernadskyj forskingsbase. 

## Sjå òg
* Antarktiske og subantarktiske øyar

## Kjelder
Îles Dannebrog

**Îles Dannebrog** er ei gruppe øyar og skjer som ligg mellom Wauwermans Islands og Vedel Islands i Wilhelm Archipelago. Wilhelm Archipelago vart først oppdaga og namngjevne av den tyske ekspedisjonen under Eduard Dallmann, 1873–74, og vart observert på ny og kalla Îles Dannebrog av Belgica-ekspedisjonen, 1897–99, under Gerlache, etter støtta Gerlache hadde fått frå Danmark. Dallmann hadde opphavleg gjeve dette namnet til heile øygruppa, men namnet Dannebrog har sidan vorte avgrensa til den mindre gruppa som vert skildra her. 

## Sjå òg
* Antarktiske og subantarktiske øyar

## Kjelder
{{liminn:omsett|en|tittel=Dannebrog Islands|kjelder=*
Detour Island

**Detour Island** er ei øy som ligg 2,5&nbsp;nautiske mil vest for False Cape Renard, på vestsida av Lemaire Channel i Wilhelm Archipelago. Ho vart først kartlagd av Den franske antarktisekspedisjonen, 1903–05, under Jean-Baptiste Charcot, og fekk dette namnet av UK Antarctic Place-Names Committee i 1959 fordi øya ligg nær innløpet til skipsruta vest for Booth Island som er ei alternativ rute til Lemaire Channel når hovudruta er blokkert av is.

## Sjå òg
* Antarktiske og subantarktiske øyar

## Kjelder
Grotto Island

**Grotto Island** er ei lita øy med ei sagtakka kystlinje, 0,1&nbsp;nautiske mil nord for IÎles Galindez i Argentine Islands i Wilhelm Archipelago i Antarktis. Ho vart kartlagd og namngjeven i 1935 av British Graham Land Expedition under Rymill.

## Sjå òg
* Antarktiske og subantarktiske øyar

## Kjelder
Leopard Island

**Leopard Island** er ei øy som ligg 0,2 nautiske mil (400 m) vest for sørvestenden av Skua Island i Argentine Islands i Wilhelm Archipelago. Ho vart kartlagd og namngjeven i 1935 av British Graham Land Expedition (BGLE) under Rymill.

## Sjå òg
*Antarktiske og subantarktiske øyar
Île Hovgaard

**Île Hovgaard** er ei som ligg 2,5&nbsp;km sørvest for Booth Island i Wilhelm Archipelago i Antarktis.

Ho vart oppdaga og kalla «Krogmann-Insel» av den tyske ekspedisjonen 1873–74 under Eduard Dallmann, men namnet Hovgaard vart gjeven av Belgica-ekspedisjonen, 1897–99, under Gerlache, og har teke over for det originale namnet. Namnet Krogmann Point er gejve til det vestlegaste punktet på Île Hovgaard.

## Sjå òg
* Composite Antarctic Gazetteer
* Antarktiske øyar sør for 60 °S 
* Scientific Committee on Antarctic Research
* kravområde i Antarktis

## Kjelder
Isla Guido Spano

**Isla Guido Spano** er ei øy som ligg 1&nbsp;nautiske mil nordaust for Prioress Island i Wauwermans Islands i Wilhelm Archipelago i Antarktis. Ho er med på eit argentinsk kart frå 1950. Namnet «Isla Guido Spano» er på eit kart frå 1957 etter Carlos Guido Spano (1829–1918), ein kjend argentinsk diktar.

## Sjå òg
* Antarktiske og subantarktiske øyar

## Kjelder
Irizar Island

**Irizar Island** er ei øy som ligg 800 m nordaust for Uruguay Island nordaust i Argentine Islands i Wilhelm Archipelago i Antarktis. Ho vart oppdaga av Den franske antarktisekspedisjonen, 1903–05, under Jean-Baptiste Charcot, og vart namngjeven av han etter kaptein Julián Irízar frå Den argentinske marinen. Øya vart kartlagd på ny i 1935 av British Graham Land Expedition under Rymill.

## Sjå òg
* Antarktiske og subantarktiske øyar

## Kjelder
Knight Island

**Knight Island** er ei øy som ligg 1 nautisk mil (1,9&nbsp;km) vest for Reeve Island i Wauwermans Islands i Wilhelm Archipelago. Øya er med på eit argentinsk kart frå 1950, Ho vart namngjeven av United Kingdom Antarctic Place-Names Committee (UK-APC) i 1958 etter ein av karakterane i Geoffrey Chaucer-romanen Canterbury Tales.

## Sjå òg
* Antarktiske og subantarktiske øyar
IÎe Lisboa

**IÎe Lisboa ** er den sørvestlegaste av småøyane som ligg utanfor sørenden av Petermann Island i Wilhelm Archipelago. Ho vart oppdaga og namngjeven av Den franske antarktisekspedisjonen, 1908–10, under Charcot.

## Sjå òg
* Antarktiske og subantarktiske øyar
Lobel Island

**Lobel Island** er ei øy i Antarktis som ligg 2 nautiske mil (3,7&nbsp;km) sørvest for Brown Island i Wauwermans Islands i Wilhelm Archipelago. Ho vart kartlagd av Den franske antarktisekspedisjonen under Charcot, 1903–05, og kalla opp etter Loicq de Lobel.

## Sjå òg
* Antarktiske og subantarktiske øyar

## Kjelder
Locator Island

**Locator Island** er den høgaste av Roca Islands, som ligg 0,2 nautiske mil (0,4&nbsp;km) nord for den største øya i gruppa i Wilhelm Archipelago. Ho vart kartlagd av Falkland Islands Dependencies Survey (FIDS) frå flyfoto teken av Hunting Aerosurveys Ltd. i 1956-57 og frå helikopteret på HMS «Protector» i mars 1958. Ho fekk dette namnet av United Kingdom Antarctic Place-Names Committee (UK-APC) fordi øya vart eit nyttig landmerke under navigering gjennom French Passage.

## Sjå òg
* Antarktiske og subantarktiske øyar
Mazzeo Island

**Mazzeo Island** er ei øy 0,5 nautiske mil (0,9&nbsp;km) vest-nordvest for Quintana Island i Wilhelm Archipelago. Ho vart namngjeven av United Kingdom Antarctic Place-Names Committee (UK-APC) etter løytnant Peter Mazzeo, nestleiande landmålar på HMS «Endurance» som arbeidde i området i februar 1969.

## Sjå òg
* Antarktiske og subantarktiske øyar
Myriad Islands

**Myriad Islands** er ei spreidd gruppe småøyar og skjer som strekkjer seg om lag 5 nautiske mil (9&nbsp;km), som ligg vest for Dannebrog og Vedel Islands i Wilhelm Archipelago. Ho vart kartlagd av British Graham Land Expedition (BGLE) under Rymill, 1934-37. Ho fekk dette namnet av United Kingdom Antarctic Place-Names Committee (UK-APC) i 1959 fordi det er særs mange øyar i gruppa.

## Sjå òg
* Antarktiske og subantarktiske øyar
Nob Island

**Nob Island** er den største av Anagram Islands, som ligg på sørsida av French Passage i Wilhelm Archipelago. Ho fekk dette namnet av United Kingdom Antarctic Place-Names Committee (UK-APC) i 1961 fordi det ligg ein svart bergnabb, som nesten alltid er snøfri, på nordsida av øya. Dette er eit nyttig sjømerke for fartøy som går gjennom French Passage.

## Sjå òg
* Antarktiske og subantarktiske øyar
Pleneau Island

**Pleneau Island** er ei øy som ligg like nordaust for Île Hovgaard i Wilhelm Archipelago. Ho vart kartlagd som ei halvøy på Île Hovgaard av Den franske antarktisekspedisjonen, 1903–05, under Charcot, som namngav ho som det nordlegaste punktet etter Paul Pleneau, fotograf på ekspedisjonen. Ho vart først vist som ei øy på eit argentinsk kart frå 1957.

## Sjå òg
* Antarktiske og subantarktiske øyar
Prevot Island

**Prevot Island** er ei lita klipperik øy i Antarktis som ligg 0,5 nautiske mil (0,9&nbsp;km) nordaust for Miller Island, og den nordlegaste av Wauwermans Islands i Wilhelm Archipelago. Namnet vart godkjend av argentinske styresmakter i 1956, som erstatta det tidlegare toponymet «Fernando.» Ho er kalla opp etter løytnant Prevot, som var kommandør i det argentinske luftforsvaret i Antarktis. Han døydde i teneste. 

## Sjå òg
* Antarktiske og subantarktiske øyar

## Kjelder
Prioress Island

**Prioress Island** er ei smal øy som ligg 0,5 nautiske mil (0,9&nbsp;km) aust for Host Island i Wauwermans Islands i Wilhelm Archipelago. Ho er med på eit argentinsk kart frå 1954. Ho vart namngjeven av United Kingdom Antarctic Place-Names Committee (UK-APC) i 1958 etter ein av karakterane i Geoffrey Chaucer-romanen *[[Canterbury Tales]]*.

## Sjå òg
* Antarktiske og subantarktiske øyar
Maranga Island

**Maranga Island** er den vestlegaste av Anagram Islands, som ligg på sørsida av French Passage i Wilhelm Archipelago. Ho vart namngjeven av United Kingdom Antarctic Place-Names Committee (UK-APC), 1961, «maranga» er eit anagram av namnet Anagram.

## Sjå òg
* Antarktiske og subantarktiske øyar
Quintana Island

**Quintana Island** er ei lita isolert øy, som ligg 10 km nordaust for Betbeder Islands sørvest i Wilhelm Archipelago. Ho vart først kartlagd som ei øygruppe av Den franske antarktisekspedisjonen, 1903-05, og vart namngjeven av Charcot etter Manuel Quintana, dåverande president i Argentina. Ei landmåling i 1957-58 av British Naval Hydrographic Survey Unit fann berre ei øy på denne posisjonen. 

## Sjå òg
* Antarktiske og subantarktiske øyar
Rallier Island

**Rallier Island** er ei lita øy med ein liten holme på nordsida, som ligg 0,25 nautiske mil (0,5&nbsp;km) vest for den nordvestlegaste delen av Booth Island i Wilhelm Archipelago. Ho vart oppdaga av Den franske antarktisekspedisjonen under Charcot, 1903–05, og vart namngjeven av han etter Raymond Rallier du Baty, kadett i handelsflåten som var matros på skipet «Francais».

**Rallier Channel** () er eit smalt sund som ligg mellom Rallier Island og vestenden av Booth Island i Wilhelm Archipelago. Ho vart oppdaga og namngjeven av Den franske antarktisekspedisjonen under Charcot, 1903–05, i samband med Rallier Island.

## Sjå òg
* Antarktiske og subantarktiske øyar
Reeve Island

**Reeve Island** er ei øy i Antarktis som ligg mellom Knight og Friar Island i Wauwermans Islands i Wilhelm Archipelago. Ho er med på eit argentinsk kart frå 1950, Ho vart namngjeven av United Kingdom Antarctic Place-Names Committee (UK-APC) i 1958 etter ein av karakterane i Geoffrey Chaucer sitt verk Canterbury Tales.

## Sjå òg
*Antarktiske og subantarktiske øyar

## Kjelder
Roca Islands

**Roca Islands** er ei gruppe småøyar mellom Cruls Islands og Anagram Islands på sørsida av French Passage i Wilhelm Archipelago. Ho vart oppdaga av Den franske antarktisekspedisjonen, 1903–05, og vart namngjeven av Charcot etter Julio A. Roca, president i Argentina, 1880–86 og 1898-1904. Namnet vart feilaktig nytta om Anagram Islands av British Graham Land Expedition (BGLE), 1934–37, men identifisert på ny som denne gruppa etter ytterlegare kartlegging av British Naval Hydrographic Survey Unit i 1958.

## Sjå òg
* Antarktiske og subantarktiske øyar
Shelter Islands

**Shelter Islands** er ei gruppe småøyar som ligg 0,5&nbsp;km vest for Winter Island i Argentine Islands i Wilhelm Archipelago. Ho vart kartlagd og namngjeven av British Graham Land Expedition (BGLE), 1934–37, under Rymill.

## Sjå òg
* Antarktiske og subantarktiske øyar
Smooth Island

**Smooth Island** er den nordaustlegaste av Forge Islands i Argentine Islands i Wilhelm Archipelago. Namnet vart gjeven av United Kingdom Antarctic Place-Names Committee (UK-APC) i 1961 og skildrar den glatte, isfrie overflata på øya. Øya er eit nyttig sjømerke for fartøy som kjem mot Bloor Passage frå nord. 

## Sjå òg
* Antarktiske og subantarktiske øyar
* Smooth Island (Ontario) in the Georgian Bay
* Smooth Island (Tasmania)
* Drum Rock
Sogen Island

**Sogen Island** er ei øy på austsida av Francais Cove i Antarktis. Ho ligg heilt sørvest i Port Charcot, som ligg nord på Booth Island i Wilhelm Archipelago. Ho vart oppdaga av Den franske antarktisekspedisjonen, 1903–05, under Charcot, og kalla opp etter ein av hundane som døydde og vart gravlagd der. Namnet vart godkjent fordi det var i bruk i lang tid. 

## Sjå òg
* Antarktiske og subantarktiske øyar

## Kjelder
Somerville Island

**Somerville Island** er ei lita øy 4 nautiske mil (7&nbsp;km) sørvest for Berthelot Islands og 2,5 nautiske mil (4,6&nbsp;km) nordvest for Darboux Island i Wilhelm Archipelago. Ho vart oppdaga av Den franske antarktisekspedisjonen, 1908–1910, under Charcot, og vart namngjeven av han etter Crichton Somerville, som budde i Oslo, og som hjelpte til med å skaffe utstyr til ekspedisjonen. 

## Sjå òg
* Antarktiske og subantarktiske øyar
Splitwind Island

**Splitwind Island** er ei øy som ligg utanfor nordenden av Booth Island i Wilhelm Archipelago. Ho vart kartlagd av Den franske antarktisekspedisjonen, 1903–05, og vart namngjeven av Charcot etter Alphonse de Rothschild. For å unngå forveksling med Rothschild Island nær Aleksanderøya, råda United Kingdom Antarctic Place-Names Committee (UK-APC) i 1959 at namnet skulle endrast til Splitwind Island. På grunn av forma på øya er vinden sør for denne øya ofte særs forskjellig frå vinden nord for øya. 

## Sjå òg
* Antarktiske og subantarktiske øyar
Stray Islands

**Stray Islands** er ei spreidd øygruppe som ligg 2 nautiske mil (3,7&nbsp;km) vest for Petermann Island i Wilhelm Archipelago utanfor Den antarktiske halvøya. Ho vart kartlagd av Falkland Islands Dependencies Survey (FIDS) frå flyfoto teken av Hunting Aerosurveys Ltd. i 1956-57 og frå helikopteret på HMS «Protector» i mars 1958. Ho fekk dette namnet av United Kingdom Antarctic Place-Names Committee (UK-APC) fordi gruppa er spreidd. Stray tyder spreidd på engelsk. 

## Sjå òg
* Antarktiske og subantarktiske øyar
Sinclair Island

**Sinclair Island** er ei øy som ligg 1,5 nautiske mil (2,8&nbsp;km) nordaust for Reeve Island i Wauwermans Islands i Wilhelm Archipelago. Ho vart først kartlagd av argentinarane i 1950. Namnet erstatta det opphavlege «Alberto» og vart godkjend av Den geografiske koordinerande komiteen (Argentina) i 1956. Namnet er til minne om den argentinske sjøkrigshelten kaptein Enrique Sinclair (1805–1904). 

## Sjå òg
* Antarktiske og subantarktiske øyar
Skua Island

**Skua Island** er ei nær trekanta øy som ligg mellom Black Island i sørvest og Winter Island og IÎles Galindez i nord og nordaust, i Argentine Islands i Wilhelm Archipelago. Ho vart kartlagd og namngjeven i 1935 av British Graham Land Expedition (BGLE) under Rymill.

## Sjå òg
* Antarktiske og subantarktiske øyar

## Kjelder
Thiebault Island

**Thiebault Island** er ei lita øy som ligg like vest for Charlat Island i den vesle gruppa sør for Petermann Island i Wilhelm Archipelago. Ho vart oppdaga av Den franske antarktisekspedisjonen, 1908–10, og vart namngjeven av Charcot etter Monsieur Thiebault, då fransk minister i Argentina.

## Sjå òg
* Antarktiske og subantarktiske øyar
Uruguay Island

**Uruguay Island** er ei øymed ei vik på vestsida, som ligg mellom Irizar Island og Corner Island i Argentine Islands i Wilhelm Archipelago. Ho vart oppdaga av Den franske antarktisekspedisjonen, 1903–05, under J.B. Charcot, og vart namngjeven av han etter den argentinske korvetten. Øya vart kartlagd på ny i 1935 av British Graham Land Expedition (BGLE) under John Rymill.

## Sjå òg
* Antarktiske og subantarktiske øyar
Vedel Islands

**Vedel Islands** er ei gruppe småøyar som ligg 2 nautiske mil (3,7&nbsp;km) vest for Île Hovgaard i Wilhelm Archipelago. den største øy i denne gruppa vart oppdaga i 1898 og gjeven namnet Vedel av Belgica-ekspedisjonen under Gerlache. Den franske antarktisekspedisjonen under Charcot kartla dei andre øyane i 1904, og igjen i 1909, og namnet vart nytta om heile denne gruppa. 

## Sjå òg
* Antarktiske og subantarktiske øyar
Wauwermans Islands

**Wauwermans Islands**  er ei gruppe, små, låge og snødekte øyar som utgjer den nordlegaste gruppa i Wilhelm Archipelago. Ho vart oppdaga av den tyske ekspedisjonen 1873-74, under Dallmann. Dei vart òg osberverte av  Belgica-ekspedisjonen, 1897–99, under Gerlache, og kalla opp etter generalløytnant Wauwermans, leiar for Société Royale de Géographie i Antwerpen, som støtta ekspedisjonen økonomisk. 

## Sjå òg
* Antarktiske og subantarktiske øyar

## Kjelder
Winter Island

**Winter Island** er ei øy 0,5&nbsp;nautiske mil (0,9&nbsp;km) lang og som ligg 0,1&nbsp;nautiske mil (0,2&nbsp;km) nord for Skua Island i Argentine Islands i Wilhelm Archipelago. Winter Island vart namngjeven av British Graham Land Expedition (BGLE), 1934–37, som gjorde denne øya til vinterbasen sin i 1935.

Falkland Islands Dependencies Survey oppretta ein base på Winter Island i 1947, Base F (Argentine Islands). Hovudhytta vart bygd på staden til den gamle BGLE-hytta, og fekk namnet «Wordie House» etter sir James Wordie, medlem av Shackleton sin Imperial Trans-Antarctic Expedition som vitja hytta under bygginga.

Basen vart flytta til den nærliggande IÎles Galindez i mai 1954, og kalla Faraday Station i 1977.

Wordie House har vorte bygd opp att og er i dag eit historisk minnesmerke.

## Sjå òg
* Antarktiske og subantarktiske øyar

## Kjelder

**Denne artikkelen bygger på «[[:en:Winter Island|Winter Island]]» frå ,  den 21. oktober 2012.* 
*** oppgav desse kjeldene:*
Zaozhuang

**Zaozhuang** (kinesisk: 枣庄; pinyin: *Zǎozhuāng*) er eit byprefektur i provinsen Shandong i Kina, nær ved Gulehavet. Byprefekturet har eit areal på 4&nbsp;550 km² og hadde vel 3,7 millionar ibuarar i 2010.

Byprefekturet Zaozhuang omfattar fem distrikt (区 *qū*) og eitt byfylke (市 *shì*).

### Næringsliv
I prefekturet finst store førekomstar av kol, og gruveindustrien er ei hovudnæring.

### Samferdsle
Snøggtoget Beijing-Shanghai har stoppestad i Zaozhuang. Zaozhuang ligg også på jarnbanelinja JingHu, også denne trafikkerer strekninga Beijing-Shanghai.

Kinas riksveg 206 går gjennom området. Han strekker seg frå kystbyen Yantai i nord til kystbyen Shantou i provinsen Guangdong i sør. Vegen passerer gjennom provinsane Shandong, Jiangsu, Anhui, Jiangxi og til sist Guangdong.

## Kjelder

**Denne artikkelen bygger på «[[:nb:Zaozhuang|Zaozhuang]]» frå ,  den 21. oktober 2012.*
Weihai

**Weihai** (kinesisk: 威海, pinyin: *Wēihǎi*) er eit byprefektur heilt aust i provinsen Shandong i Kina. Weihai ligg ved Gulehavet, ved innløpet til den indre delen av det same havet, kalla for Bohaibukta. Byprefekturet har eit areal på 5&nbsp;436 km² og hadde vel 2,8 millionar ibuarar i 2010.

Byprefekturet Weihai omfattar eitt bydistrikt (区 *qū*) og tre byfylke (市 *shì*).

Weihai har varme kjelder, og ut for kysten ligg mange småøyar. 

### Næringsliv
Weihai er ein hamneby og eit fiskerisentrum, med ein del lettindustri. Avstanden til Sør-Korea er liten, så Weihai har eit stort innslag av koreanske næringsaktørar og tek også mot mange turistar frå Korea. Weihai er kjerneområde for dyrking av peanøtter og frukt.

### Samferdsle
Weihai har samband med utomverda gjennom både veg, tog og fly. Frå flyplassen går ruter til fleire kinesiske storbyar, samt til to flyplassar i Sør-Korea.

### Historie
Den nordkinesiske flåtestyrken, den såkalla Beiyangflåten, hadde base i Weihai. Under den første japansk-kinesiske krig var byen kringsett. Dei kinesiske krigsskipa som hadde berga seg etter sjøslaget ved Yalu vart øydelagde i hamna den 2. februar 1895. Øvstkommanderande admiral, Ding Ruchang, tok deretter sitt eige liv.

Frå 1898 til 1930 var Weihai ein britisk koloni, under namnet Weihaiwei.

## Bakgrunnsstoff

## Kjelder

**Denne artikkelen bygger på «[[:nb:Weihai|Weihai]]» frå ,  den 21. oktober 2012.*
Weifang

**Weifang** (kinesisk: 潍坊, pinyin: *Wéifāng*) er eit byprefektur i provinsen Shandong i Kina. Byprefekturet har eit areal på 15&nbsp;800 km² og i nærleiken av 8,5 millionar ibuarar. Norddelen av Weifang ligg ved Bohaibukta i Gulehavet, nærare bestemt ved Laizhoubukta.

Byprefekturet Weifang omfattar fire distrikt (区 *qū*), seks byfylke (市 *shì*) og to fylke (县 *xiàn*).

### Næringsliv
Ein stor produsent av dieselmaskinar, Weichai, held til i byprefekturet. Landsbyen Yangjiabu i Hanting-distriktet er vide kjend for drakane som der vert laga. I 1980-åra vart ei stor safirgruve oppdaga i Changle. Gruva skal vere ei av dei fire største safirgruvene i verda, gruvefeltet dekker eit 450 km² stort område.

### Samferdsle
Jiaojibanen, ei jarnbane som strekker seg vest-aust i Shandong mellom Jinan og Qingdao, har stoppestad i Weifang. Også snøggtoget som trafikkerer mellom Qingdao og Taiyuan stansar i Weifang.

Kinas riksveg 206 går gjennom området. Han går frå kystbyen Yantai i nord, heilt sør til kystbyen Shantou i provinsen Guangdong. Vegen reiser gjennom provinsane Shandong, Jiangsu, Anhui, Jiangxi og til sist Guangdong. Også Kinas riksveg 308 passerer gjennom prefekturet. Han tek til i Qingdao og leier via Jinan til Shijiazhuang i Hebei.

### Historie
Weifang var busett allereie 5&nbsp;000 år fvt. Under Xia- og Shang-dynastia rådde lokale kongar over området gjennom ei lensordning. Under vår- og haustannaltida (770-476 f.Kr.) og krigarrika-tida (475-221 f.Kr.) var Weifang underlagt statane Qi og Lu. Byen Qingzhou i Weifang spela ei viktig militærhistorisk rolle. Denne lange historia har sett sine spor i Weifang, med ruinar, eldgammal arkitektur, litoglyffar og gamle statuer. 

Etter Qing-dynastiets Qianlong-år har Weifang vore det nordlege motstykket til Suzhou, kva gjeld handverkskunst og brukskunst. Weifang er kjent for handlaga og maskinelt produserte drakar, nytta til leiketøy. Weifang er også Kinas største produsent av drakar. Kvart år går ein internasjonal drakefestival av stabelen.

## Bakgrunnsstoff

## Kjelder

**Denne artikkelen bygger på «[[:nb:Weifang|Weifang]]» frå ,  den 21. oktober 2012.*
Yalour Islands

**Yalour Islands** er ei gruppe øyar og skjer som strekkjer seg over 2,5&nbsp;km sør i Wilhelm Archipelago. Gruppa ligg 1,5 km nordvest for Cape Tuxen i Graham Land. Ho vart oppdaga og namngjeven av Den franske antarktisekspedisjonen, 1903–05, under J.B. Charcot. Ho er kalla opp etter løytnant Jorge Yalour i Den argentinske marinen, ein offiser på den argentinske korvetten «Uruguay» som berga den forliste svenske antarktisekspedisjonen i november 1903,

## Sjå òg
* Antarktiske og subantarktiske øyar

## Bakgrunnsstoff

Personleg fotosoge frå mars 2007: bartosik.org
Wednesday Island

**Wednesday Island** er ei øy 1 nautisk mil i austenden av Wauwermans Islands nord i Wilhelm Archipelago i Antarktis. Wauwermans Islands vart oppdaga av den tyske ekspedisjonen under Eduard Dallmann, 1873–74, og vart seinare grovt kartlagd av Belgica-ekspedisjonen under Gerlache, 1897–99, og Den franske antarktisekspedisjonen under Charcot, 1903-05. Wednesday Island vart kartlagd av British Graham Land Expedition (BGLE), 1934–37, under John Rymill, og fekk dette namnet fordi ho først vart oppdaga på ein onsdag. 

## Sjå òg
* Composite Antarctic Gazetteer
* Antarktiske og subantarktiske øyar
* Antarktiske øyar sør for 60 °S
* SCAR
* kravområde i Antarktis

## Kjelder

## Bakgrunnsstoff
*
Rizhao

**Rizhao** (kinesisk: 日照; pinyin: *Rìzhào*) er eit byprefektur i provinsen Shandong i Folkerepublikken Kina, sør på Shandonghalvøya mot Gulehavet. 
Byprefekturet har eit areal på 5&nbsp;310 km² og hadde 2,8 millionar ibuarar i 2010.

Byprefekturet Rizhao omfattar to distrikt (区 *qū*) og to fylke (县 *xiàn*).

### Næringsliv
Rizhao har ei stor hamn, der det vert lasta og lossa større mengder jarnmalm og kol. Sement, nikkel, bauksitt er anna gods som passerer gjennom hamna.

Rizhao tyder solskin på kinesisk, og hamnebyen er kjend for ei massiv utbygging basert på solenergi. Alle nye bygingar vert oppvarma gjennom solenergi, i dei sentrale delane av prefekturet kjem nesten all energi frå solenergi, også opplysinga av offentleg område.

## Kjelder

**Denne artikkelen bygger på «[[:en:Rizhao|Rizhao]]» frå ,  den 21. oktober 2012.*
«Belgica»

**«Belgica»** var namnet på skipet Roald Amundsen mønstra på som styrmann og for første gong sigla til Antarktis med. Skipet, som var ein bark, heitte opphavleg «Patria», var konstruert av Johan Chr. Jakobsen, og vart bygd som kvalbåt i Svelvik i 1884.

## Belgica-ekspedisjonen

Skipet vart selt til Adrien de Gerlache i 1896 for 50 000 norske kroner for ein ekspedisjon til Antarktis. Han døypte skipet «Belgica» og forlét Antwerpen den 16. august året etter. Dette var det første skipet som overvintra i Antarktis, og er eit av dei få forskingsskipa som har vore i både arktiske og antarktiske område.

Skipa og mannskapet vart dei første til å overvintre i Antarktis då båten ikkje klarte å kome ut av ismassane før den antarktiske vinteren sette inn. 28. februar 1898 fraus båten fast. Først 13 månader seinare klarte mannskapet å få båten laus frå isen. Dei kom tilbake til Antwerpen den 5. november 1899.

Forutan Roald Amundsen som styrmann var det fem andre nordmenn blant mannskapet på nitten. Nansen og Amundsen møttest for første gongen på dekket på denne skuta.

## Seinare bruk
Skipet vart etterkvart kjøpt av Duc d'Orléans, som sigla med Adrien de Gerlache på fleire andre ekspedisjonar. Det vart omdøypt til «Isfjord» og brukt som frakteskute i kolfart mellom Svalbard og Noreg under den første verdskrigen.

### Mellomkrigstida
Skipet vart kjøpt av Kristian Holst frå Harstad i 1918. Han gav det igjen namnet «Belgica» då det vart konvertert til flytande fiskeforedlingsanlegg og brukt under Lofotfisket.

### Andre verdskrig
I maidagane 1940 brukte britane «Belgica» som flytande ammunisjonsdepot, fram til skuta vart søkkt i Brurvika på Stangnes i Harstad under eit tysk luftåtak 19. mai 1940.

## Vrakfunn
I 1990 vart vraket lokalisert, og det har sidan 2004 vekt merksemd blant belgiske vitskapsmenn.

### Belgica Societé
I 2006 vart det i Belgia stifta eit non-profit interesseselskap, Belgica Societé, som består av arkeologar og marinbiologar. Belgiarane ynskjer å flytte heile eller delar av vraket frå Brurvika i Harstad til Belgia. Ein kopi i fullskala-storleik av båten skal byggjast i Belgia og gjerast om til museum. Prosjektet vart offisielt lansert 9. september 2007 ved De Steenschuit-verftet i Boom i Antwerpen av Kris Peeters, minister-presidenten for Flandern.

## Kjelder

**Denne artikkelen bygger på «[[:nb:«Belgica»|«Belgica»]]» frå ,  den 21. oktober 2012.* 
*** oppgav desse kjeldene:*
*"Bygger kopi av Belgica"  *[[Harstad Tidende|ht.no]]* 02.11.2006

## Bakgrunnsstoff
*Digitaliserte bilder av «Belgica» Nasjonalbibliotekets samling
John Rymill

**John Riddoch Rymill** () var ein australsk polfarar, som fekk den sjeldne polarmedaljen med to haker.

Rymill førebudde seg på polreisene med fjellklatring i Europa og tok flytimar ved de Havilland Aircraft Co. Ltd, Hendon og kurs ved Scott Polar Research Institute ved Cambridge, under professor Frank Debenham. I 1931 vart han utpeikt til British Arctic Air Route Expedition til Grønland (1930–31) som landmålar og pilot. Som følgje av dette sette Rymill i gang ein ekspedisjon til det sørlege Graham Land og Weddellhavet i Antarktis. Ekspedisjonen hans, British Graham Land Expedition (1934–37), oppdaga eit sørleg, permanent isdekt sund, seinare kalla George VI Sound, som strekte seg til Bellingshausenhavet.

## Kjelder

**Denne artikkelen bygger på «[[:en:John Rymill|John Rymill]]» frå ,  den 21. oktober 2012.* 
*** oppgav desse kjeldene:*
Eduard Dallmann

**Eduard Dallmann** () var ein tysk kvalfangar, handelsmann og polarutforskar.

Dallmann reiste til sjøs som 15-åring. I 1866 vart han kaptein på skipet «W.C. Talbot» frå Hawaii og gjennomførte handelsreiser i Beringhavet og Tsjuktsjarhavet til stader i Alaska og Tsjukotka. Han var den første registrerte europearen som vitja Wrangeløya. Frå 1867 til 1870 førte han kvalfangstskipet «Count Bismarck» på ein kvalfangstekspedisjon til det tropiske Stillehavet, Okhotskhavet, Beringhavet og Tsjuktsjarhavet. 

I perioden 1872–74, då kvalbestanden minka kraftig i Ishavet, vart Dallmann gjeve i oppdrag å utforske Sørishavet med skuta «Grönland». Føretaket hadde avgrensa suksess med omsyn på kvalfangst, men Dallmann gjorde i løpet av ekspedisjonen mange oppdagingar rundt det antarktiske kontinentet. Dei viktigaste oppdagingane var Bismarcksundet og kartlegginga av Anvers Island, Brabant Island, Liège Island og Wilhelm Archipelago. Den 1. mars 1874 vitja han King George Island i øygruppa Sør-Shetlandsøyane, der han oppførte ein plakett til minne om ekspedisjonen. Plaketten er oppført på lista over historiske stader og kulturminne i Antarktis.

1875-sesongen tilbrakte han som ekspert på kvalfangstfelta i Davissundet og Baffinbukta, framleis ombord i «Grönland».

Mellom 1877 og 1884 gjorde Dallmann på vegne av den russiske finansmannen baron Ludwig von Knoop årlege forsøk på å frakte varer til Obbukta og Jenisejbukta i byte mot korn og andre varar som vart frakta på lekterar nedover dei store sibirske elvane. På grunn av dei vanskelege istilhøva Karahavet lukkast han berre i fire av sju forsøk. Til slutt innstilte von Knoop det vanskelege føretaket for å redusere tapa sine. Trass i fiaskoen hadde Dallmann fått eit sjeldan høve til å utforske mange øyar og kyststrekningar i Karahavet som få europearar hadde sett.

Etter å ha forlate dei arktiske farvatna for godt, vart Dallmann kaptein på dampskipet «Samoa» i 1884. Fartøyet hans førte den vitskaplege ekspedisjonen til Otto Finsch til den til då lite utforska nordkysten av Ny-Guinea.

Mellom 1887 og 1893 fortsette han å utforske nordkysten av Ny Guinea på vegne av Det tyske Ny-Guinea-kompaniet. Mange øyar og sund i området vart namngjeven av han i denne perioden.

## Æresvisningar
*Dallmannfjellet i Dronning Maud Land er namngjeve etter denne tyske utforskeren.
*Alfred Wegener-instituttet har namngjeven ein forskningsstasjon på King George Island, Dallmann Laboratoty, til ære for han.
*I heimbyen hans Blumenthal er ei gate og ei fontene ved det gamle torget kalla opp etter han.
*I Papua Ny-Guinea er Dallmann Harbour kalla opp etter han.

## Kjelder


**Denne artikkelen bygger på «[[:nb:Eduard Dallmann|Eduard Dallmann]]» frå ,  den 21. oktober 2012.* 
*** oppgav desse kjeldene:*
*William Barr, Reinhard Krause og Peter-Michael Pawlik, «The polar voyages of Captain Eduard Dallmann, whaler, trader, explorer 1830–96», *Polar Record* (2004), nr. 40, s. 1–18, Cambridge University Press.


## Bakgrunnsstoff
* Handelsschiffahrt auf der Polarroute Lomonossow
* Early Soviet Exploration Woods Hole Oceanographic Institution
Opium

**Opium** (frå gresk *opos* 'plantesaft', gjennom latin) er eit stoff utvunne av opiumsvalmuen (*Papaver somniferum*) som er blitt brukt som medisin og rusmiddel i minst 5000 år. Det inneheld rundt 25 alkaloid, mellom anna morfin, kodein, og papaverin.

## Stoff i opium
Morfin, kodein og tebain er dei viktigaste narkotiske stoffa i opium. Morfininnhaldet varierer mellom 3 og 23 % i vassfritt opium.
Papaverin og noskapin er isokinolin med liten verknad på sentralnervesystemet.

Medikament basert på morfinliknande opiumsalkaloid blir kalla opiat, ei undergruppe av opioida som er sambindar med ei morfinliknande effekt. 

## Framstilling

Opium blir laga av lufttørka saft frå umogne frøkapslar av opiumsvalmuen. For å utvinna opium skrapar ein frøkapslane med ein skarp kniv eller liknande, slik at safta i kapslane siv ut. I løpet av nokre timar størknar denne safta og blir brun eller svart. Dette produket blir kalla råopium, og blir ofte elta saman til opiumskaker. Ein kan vidare utvinna morfin, heroin og andre opiumsalkaloid frå opium.

Opium blir særleg produsert i Sør-Asia, Sentral-Asia og Søraust-Europa. I 2005 blei rundt 90 % av verdas opium dyrka i Afghanistan.

## Bruk

Opium kan røykast i pipe eller omdannast til væske, sirup eller pulver. Stoffet har mange bruksområde innan tradisjonell medisin, 
til dømes til smertelindring og mot diaré, og er utgangspunkt for mange moderne legemiddel. Innan moderne farmakoterapi bruker ein ikkje lenger opium direkte.

Opiumsstoff fører gjerne til ein avslappa, likeglad tilstand. Større dosar kan gjera ein søvnig og føra til forstopping. Kroppsfunksjonane blir tyngre, tunga blir tørr og kroppen kjennest varm. Ein kan fort bli avhengig, det vil seia at ein krev stoffet, men treng større dosar for å oppleva rus, blir likegyldig til alt anna, får sterke abstinenssymptom som feber, skjelving, muskelspasmar, magesmerter, mister appetitten og får diaré.

## Sjå òg
*Opiat – Opioid
*Laudanum
*Morfin – heroin
*Narkotika
*Psykoaktivt stoff
*Røyking
*Opiumsvalmue
*Opiumskrigane

## Bakgrunnsstoff
*Kamal Anwar, «Afghanistans seierherre: opium» (03.09.2012) i *Bistandsaktuelt*
*«Opium: Gledelig og dødbringende» i *Historie*
*«Opium: velsignelse og byrde»  frå *Rusmidler fra Det gyldne triangel* ved Etnografisk museum i Oslo

## Kjelder
Opiat

**Opiat** (av «opium» og «-at», 'produkt') er ei felles nemning på ulike legemiddel som er framstilt frå opiumsvalmuen.

Stoff som allereie finst i safta til opiumsvalmuen - morfin, kodein, tebain, noskapin og papaverin - er rekna som naturlege opiat. Stoff som er danna frå desse i laboratorium, som heroin, etylmorfin, oksykodon og buprenorfin, er semisyntetiske opiat. 

Opiat har vore brukt i fleire tusen år innan folkemedisin for å lindre smerte, i religiøse samanhengar og som rusmiddel. 
I dag kan ein framstilla alle dei naturlege opiata syntetisk, utan bruk av valmuar. «Opiat» er dermed rekna som eit avleggs omgrep innan medisinen, og i staden bruker ein nemninga «opioid».

## Bakgrunnsstoff

## Kjelder

*
Islotes Afuera

**Islotes Afuera**, òg kalla **Penguin Island** eller **Dodge Rocks**, er ei gruppe tre småøyar som ligg nord for Challenger Island og like utanfor det sørlege innløpet til Hughes Bay, utanfor vestkysten av Graham Land. Ho vart først kartlagd av Den franske antarktisekspedisjonen, 1908&ndash;10, under Jean-Baptiste Charcot. Namnet som først var å sjå på argentinske kart frå 1957 kjem truleg av plasseringa til øya. «Afuera» tyder ytre eller utanfor.

## Sjå òg
* Antarktiske og subantarktiske øyar
Alamode Island

**Alamode Island**, tidlegare kalla **Terra Firma Island**, er den største og søraustlegaste av Terra Firma Islands i Antarktis, med bratte klipper med ei snødekt fjell på 320 meter over havet midt på. Øya ligg i Marguerite Bay utanfor vestkysten av Graham Land. Ho vart først vitja og  kartlagd av British Graham Land Expedition under John Riddoch Rymill i 1936. Ho fekk namn av Falkland Islands Dependencies Survey, etter ei ny kartlegging i 1948, fordi ho likna på à la mode-konfekt (med iskrem på).

## Sjå òg
* Antarktiske og subantarktiske øyar

## Kjelder

**Denne artikkelen bygger på «[[:en:Alamode Island|Alamode Island]]» frå ,  den 21. oktober 2012.* 
*** oppgav desse kjeldene:*
*
Alcock Island

**Alcock Island** er ei øy som ligg vest for Charles Point i Hughes Bay, utanfor vestkysten av Graham Land. Namnet *Penguin Island* vart nytta for øya av kvalfangarar som opererte i området i 1922. Sidan dette namnet ikkje var trykt på noko kart og alt var nytta før, vart det avvist og øya fekk eit nytt namn. Alcock Island er for sir John W. Alcock (1892&ndash;1919), som i lag med Sir Arthur Whitten Brown var dei første som flaug over Atlanterhavet utan stopp den 14.-15. juni 1919. 

## Sjå òg
* Antarktiske og subantarktiske øyar

## Kjelder

**Denne artikkelen bygger på «[[:en:Alcock Island|Alcock Island]]» frå ,  den 21. oktober 2012.* 
*** oppgav desse kjeldene:*
*
Aldea Island

**Aldea Island** er den sentrale av dei tre Bugge Islands, utanfor Wordie isbrem ved Fallières Coast på Den antarktiske halvøya. Øya vart kalla *Isla Aldea* av Den chilenske antarktisekspedisjonen, 1947, truleg etter Sargento Juan de Dios Aldea frå Den chilenske marinen, ein av heltane i slaget ved Iquique, 21. mai 1879.

## Sjå òg
* Composite Antarctic Gazetteer
* Antarktiske øyar sør for 60 °S
* SCAR
* kravområde i Antarktis

## Kjelder

**Denne artikkelen bygger på «[[:en:Aldea Island|Aldea Island]]» frå ,  den 21. oktober 2012.* 
*** oppgav desse kjeldene:*
*
Andrée Island

**Andrée Island** er ei øy som ligg i Recess Cove i Charlotte Bay, utanfor vestkysten av Graham Land. Ho vart kartlagd av Falkland Islands Dependencies Survey frå flyfoto teken av Hunting Aerosurveys Ltd i 1956–57, og vart namngjeven av UK Antarctic Place-Names Committee i 1960 for Salomon August Andrée (1854–97), ein svensk ingeniør som prøvd å fly over Nordpolen i ballong i 1897 og forsvann i forsøket. 

## Sjå òg
* Antarktiske og subantarktiske øyar

## Kjelder

**Denne artikkelen bygger på «[[:en:Andrée Island|Andrée Island]]» frå ,  den 21. oktober 2012.* 
*** oppgav desse kjeldene:*
*
Andresen Island

**Andresen Island**, òg kjend som *Isla Curanilahue*, er ei øy som ligg midt i innløpet til Lallemand Fjord, utanfor vestkysten av Graham Land. Ho vart oppdaga av Den franske antarktisekspedisjonen, 1908–10, under Jean-Baptiste Charcot, og vart namngjeven av han etter leiaren i Magellan Whaling Co ved basen til kompaniet i Deception Island, som gav ekspedisjonen kol.

## Sjå òg
* Antarktiske og subantarktiske øyar

## Kjelder
Ann Island

**Ann Island** er ei øy i Debenham Islands, som ligg søraust for Barbara Island, utanfor vestkysten av Graham Land. Ho vart oppdaga av British Graham Land Expedition (BGLE), 1934–37, under John Riddoch Rymill, og vart namngjeven av han etter ei dotter av Frank Debenham, eit medlem i BGLE Advisory Committee.

## Sjå òg
* Antarktiske og subantarktiske øyar

## Kjelder

**Denne artikkelen bygger på «[[:en:Ann Island|Ann Island]]» frå ,  den 21. oktober 2012.* 
*** oppgav desse kjeldene:*
*
Auguste Island

**Auguste Island** er ei øy flat topp som ligg 6.5&nbsp;km nordaust for Two Hummock Island i Gerlachesundet. Ho vart oppdaga av Belgica-ekspedisjonen (1897&ndash;99) under løytnant Adrien de Gerlache, og vart namngjeven av han etter faren hans.

## Sjå òg
* Antarktiske og subantarktiske øyar

## Kjelder

**Denne artikkelen bygger på «[[:en:Auguste Island|Auguste Island]]» frå ,  den 21. oktober 2012.* 
*** oppgav desse kjeldene:*
*
Barry Island i Debenham Islands

**Barry Island** er ei øy som ligg i midten av Debenham Islands, utanfor vestkysten av Graham Land. Barry Island vart kartlagd av British Graham Land Expedition (BGLE) under John Riddoch Rymill, som nytta Barry Island for ein base i 1936 og 1937. Barry Island vart namngjeven av John Riddoch Rymill for Kenneth Barry Lempriere Debenham (1920-43,) den eldste sonen til Frank Debenham, medlem av British Graham Land Expedition Advisory Committee (BGLE Advisory Committee). Den argentinske basen San Martín ligg på denne øya.

## Sjå òg
* Composite Antarctic Gazetteer
* Antarktiske og subantarktiske øyar
* Antarktiske øyar sør for 60 °S
* SCAR
* kravområde i Antarktis

## Kjelder

**Denne artikkelen bygger på «[[:en:|en:]]» frå ,  den 21. oktober 2012.* 
*** oppgav desse kjeldene:*
Bayard Islands

**Bayard Islands** er ei lita øygruppe i Antarktis som ligg 1,5 km nordaust for Cape Willems, utanfor vestkysten av Graham Land. Dei vart kartlagde av Belgica-ekspedisjonen under Gerlache, 1897–99, og vart namngjevne av UK Antarctic Place-Names Committee i 1960 etter Hippolyte Bayard, ein fransk embetsmann som i 1839, som fann opp ein fotografisk prosess for å framkalle bilete. 

## Sjå òg
* Antarktiske og subantarktiske øyar

## Kjelder

**Denne artikkelen bygger på «[[:en:Bayard Islands|Bayard Islands]]» frå ,  den 21. oktober 2012.* 
*** oppgav desse kjeldene:*
*
Bear Island

**Bear Island** eller **Isla Teniente González** er ei klipperik øy som ligg 1,5&nbsp;km vest for Stonington Island i Marguerite Bay, utanfor kysten av Graham Land. Bear Island var tilsynelatande kjend av British Graham Land Expedition (BGLE) (1934-1937) og U.S. Antarctic Service (USAS) Expedition (1939-1941), begge med base i Stonington Island-området. Bear Island vart kartlagd i 1947 av Falkland Islands Dependencies Survey (FIDS), som namngav ho etter USS «Bear», flaggskipet til U.S. Antarctic Service (USAS) Expedition som vitja området i 1940.

## Sjå òg
* Composite Antarctic Gazetteer
* Antarktiske og subantarktiske øyar
* Antarktiske øyar sør for 60 °S
* SCAR
* kravområde i Antarktis

## Kjelder

**Denne artikkelen bygger på «[[:en:Bear Island (Antarctica)|Bear Island (Antarctica)]]» frå ,  den 21. oktober 2012.*
Bearing Island

**Bearing Island** (eller **Direction Island**) er ei lita øy som ligg halvvegs mellom Isla Nansen Sur og Enterprise Island i Wilhelmina Bay, utanfor vestkysten av Graham Land. Namnet Bearing eller Direction Island vart nytta av kvalfangarar i området fordi øya og ei klippe på Isla Nansen Sur vart nytta som sjømerke når dei gjekk inn i Foyn Harbor frå søraust. 

## Sjå òg
* Composite Antarctic Gazetteer
* Antarktiske og subantarktiske øyar
* Antarktiske øyar sør for 60 °S
* SCAR
* kravområde i Antarktis

## Kjelder

**Denne artikkelen bygger på «[[:en:Bearing Island|Bearing Island]]» frå ,  den 21. oktober 2012.* 
*** oppgav desse kjeldene:*



## Bakgrunnsstoff
* U.S. Geological Survey, Atlas of Antarctic Research